CELEX: 32009L0063
Language: hu
Date: 2009-07-13 00:00:00
Title: Az Európai Parlament és a Tanács 2009/63/EK irányelve ( 2009. július 13. ) a kerekes mezőgazdasági vagy erdészeti traktorok egyes alkatrészeiről és jellemzőiről (kodifikált változat) (EGT-vonatkozású szöveg)

19.8.2009   
            
            
               HU
            
            
               Az Európai Unió Hivatalos Lapja
            
            
               L 214/23
            
         
      AZ EURÓPAI PARLAMENT ÉS A TANÁCS 2009/63/EK IRÁNYELVE
   
   (2009. július 13.)
   a kerekes mezőgazdasági vagy erdészeti traktorok egyes alkatrészeiről és jellemzőiről
   (kodifikált változat)
   (EGT-vonatkozású szöveg)
   AZ EURÓPAI PARLAMENT ÉS AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 95. cikkére,
   tekintettel a Bizottság javaslatára,
   tekintettel a Gazdasági és Szociális Bizottság véleményére (1),
   a Szerződés 251. cikkében megállapított eljárásnak megfelelően (2),
   mivel:
   
               (1)
            
            
               A kerekes mezőgazdasági vagy erdészeti traktorok egyes alkatrészeire és jellemzőire vonatkozó tagállami jogszabályok közelítéséről szóló, 1974. március 4-i 74/151/EGK tanácsi irányelvet (3) több alkalommal jelentősen módosították (4). Az áttekinthetőség és ésszerűség érdekében ezt az irányelvet kodifikálni kell.
            
         
               (2)
            
            
               A 74/151/EGK irányelv egyike a mezőgazdasági vagy erdészeti traktorok, azok pótkocsijainak és cserélhető vontatott munkagépeinek, beleértve ezek rendszereit is, továbbá alkatrészeinek és önálló műszaki egységeinek típusjóváhagyásáról szóló, 2003. május 26-i 2003/37/EK európai parlamenti és tanácsi irányelv (5) által felváltott, a kerekes mezőgazdasági vagy erdészeti traktorok típusjóváhagyására vonatkozó tagállami jogszabályok közelítéséről szóló, 1974. március 4-i 74/150/EGK tanácsi irányelv szerinti EK-típus-jóváhagyási rendszerre vonatkozó egyedi irányelveknek és műszaki előírásokat állapított meg a kerekes mezőgazdasági vagy erdészeti traktorok kiképzését és felépítését illetően, többek között, a megengedett legnagyobb össztömegre, a hátsó rendszámtábla elhelyezésére és felszerelésére, a folyékonytüzelőanyag-tartályokra, a ballasztsúlyokra, a hangjelző készülékre, a megengedhető zajszintre és a kipufogó berendezésre (hangtompítóra) való tekintettel. Ezek a műszaki előírások a tagállamok jogszabályainak közelítésére vonatkoztak annak érdekében, hogy a 2003/37/EK irányelv szerinti EK-típus-jóváhagyási eljárás alkalmazható legyen minden traktortípus esetében. Következésképpen a 2003/37/EK irányelv által meghatározott, a mezőgazdasági vagy erdészeti traktorok, azok pótkocsijainak és cserélhető vontatott munkagépeinek, beleértve ezek rendszereit is, továbbá alkatrészeinek és önálló műszaki egységeinek típusjóváhagyására vonatkozó rendelkezések ezen irányelvre is alkalmazandók.
            
         
               (3)
            
            
               Ez az irányelv nem érinti a VII. melléklet B. részében meghatározott irányelveknek a nemzeti jogba történő átültetésére és alkalmazására vonatkozó határidőkkel kapcsolatos tagállami kötelezettségeket,
            
         ELFOGADTA EZT AZ IRÁNYELVET:
   1. cikk
   (1)   „Mezőgazdasági vagy erdészeti traktor”: minden olyan kerekes vagy lánctalpas, legalább kéttengelyű gépjármű, amely fő funkciója a vonóteljesítmény kifejtéséből áll, és amelyet különösen meghatározott eszközök, gépek vagy pótkocsik vontatására, tolására, hordozására vagy meghajtására alakítottak ki, és amelyeket mezőgazdasági vagy erdészeti alkalmazásra szántak. E jármű teher vagy utasok szállítására is felszerelhető.
   (2)   Ezen irányelv csak az (1) bekezdésben meghatározott, pneumatikus gumiabronccsal felszerelt, traktorokra vonatkozik, amelyek legnagyobb tervezési sebessége 6 és 40 km/h között van.
   2. cikk
   (1)   A tagállamok nem tagadhatják meg valamely traktortípusra az EK- vagy nemzeti típusjóváhagyás megadását, ha a következő jellemzők és alkatrészek mindegyike kielégíti az I–VI. melléklet előírásait:
   
               —
            
            
               a megengedett legnagyobb össztömeg,
            
         
               —
            
            
               a hátsó rendszámtábla elhelyezése és felszerelése,
            
         
               —
            
            
               a folyékonytüzelőanyag-tartályok,
            
         
               —
            
            
               a pótsúlyok,
            
         
               —
            
            
               a hangjelző készülék,
            
         
               —
            
            
               a megengedhető zajszint és a kipufogó berendezés (hangtompító).
            
         (2)   Azon járművekre vonatkozóan, amelyek nem felelnek meg az ezen irányelvben megállapított előírásoknak, az ezen irányelv tárgyával kapcsolatos okok alapján a tagállamok:
   
               —
            
            
               nem adnak ki további EK-típusjóváhagyást,
            
         
               —
            
            
               megtagadhatják a nemzeti típusjóváhagyás megadását.
            
         (3)   Azon új járművekre vonatkozóan, amelyek nem felelnek meg az ezen irányelvben megállapított előírásoknak, az ezen irányelv tárgyával kapcsolatos okok alapján a tagállamok:
   
               —
            
            
               nem tekintik érvényesnek az ilyen új járművekhez kiadott megfelelőségi igazolásokat – a 2003/37/EK irányelvnek megfelelően – az említett irányelv 7. cikke (1) bekezdésének alkalmazásában,
            
         
               —
            
            
               megtagadhatják az ilyen új járművek nyilvántartásba vételét, értékesítését vagy forgalomba helyezését.
            
         3. cikk
   A tagállamok nem tagadhatják meg a traktorok nyilvántartásba vételét, és nem tilthatják meg azok értékesítését, üzembe helyezését vagy használatát a 2. cikk (1) bekezdésében említett alkatrészekre vagy jellemzőkre vonatkozó indokokkal, ha ezek az I–VI. melléklet előírásainak megfelelnek.
   4. cikk
   Az I–VI. melléklet előírásainak a műszaki fejlődéshez történő hozzáigazításához szükséges módosításokat – a VI. melléklet 1.1. és 1.4.1.2. pontjában foglaltakon kívül – a 2003/37/EK irányelv 20. cikkének (3) bekezdésében említett eljárásával összhangban kell elfogadni.
   5. cikk
   A tagállamok közlik a Bizottsággal nemzeti joguknak azokat a főbb rendelkezéseit, amelyeket az ezen irányelv által szabályozott területen fogadnak el.
   6. cikk
   A VII. melléklet A. részében meghatározott irányelvekkel módosított 74/151/EGK irányelv hatályát veszti, a VII. melléklet B. részében meghatározott irányelveknek a nemzeti jogba történő átültetésére és alkalmazására vonatkozó határidőkkel kapcsolatos tagállami kötelezettségek sérelme nélkül.
   A hatályon kívül helyezett irányelvre történő hivatkozásokat az ezen irányelvre való hivatkozásként kell értelmezni a VIII. mellékletben foglalt megfelelési táblázattal összhangban.
   7. cikk
   Ez az irányelv az Európai Unió Hivatalos Lapjában való kihirdetését követő huszadik napon lép hatályba.
   Ezt az irányelvet 2010. január 1-jétől kell alkalmazni.
   8. cikk
   Ennek az irányelvnek a tagállamok a címzettjei.
   
      Kelt Brüsszelben, 2009. július 13-án.
      
         
            az Európai Parlament részéről
         
         
            az elnök
         
         H.-G. PÖTTERING
         
      
      
         
            a Tanács részéről
         
         
            az elnök
         
         E. ERLANDSSON
         
      
   
   
      (1)  HL C 161., 2007.7.13., 36. o.
   
      (2)  Az Európai Parlament 2007. június 19-i véleménye (HL C 146. E, 2008.6.12., 74. o.) és a Tanács 2009. június 22-i határozata.
   
      (3)  HL L 84., 1974.3.28., 25. o.
   
      (4)  Lásd a VII. melléklet A. részét.
   
      (5)  HL L 171., 2003.7.9., 1. o.
   
      I. MELLÉKLET
      
         MEGENGEDETT LEGNAGYOBB ÖSSZTÖMEG
      
      
                  1.
               
               
                  A gyártó által megadott műszakilag megengedhető legnagyobb össztömeget az illetékes hatóság megengedett legnagyobb össztömegként azzal a feltétellel fogadja el, hogy:
                  
                              1.1.
                           
                           
                              a hatóság által végrehajtott vizsgálatok, nevezetesen a fékrendszer és a kormányberendezés vizsgálata kielégítő eredményt ad;
                           
                        
                              1.2.
                           
                           
                              a megengedett legnagyobb össztömeg és a tengelyenként megengedett legnagyobb össztömeg nem lépi túl az 1. táblázatban megadott értékeket.
                              1.   táblázat
                              
                              
                                 Megengedett legnagyobb össztömeg és tengelyenként megengedett legnagyobb össztömeg a járműkategória függvényében
                              
                              
                                          Járműkategória
                                       
                                       
                                          Keréktengelyek száma
                                       
                                       
                                          Megengedett legnagyobb tömeg
                                          (t)
                                       
                                       
                                          Tengelyenként megengedett legnagyobb tömeg
                                       
                                    
                                          Hajtott tengely
                                          (t)
                                       
                                       
                                          Nem hajtott tengely
                                          (t)
                                       
                                    
                                          T1, T2, T4.1
                                       
                                       
                                          2
                                       
                                       
                                          18 (össztömeg)
                                       
                                       
                                          11,5
                                       
                                       
                                          10
                                       
                                    
                                          3
                                       
                                       
                                          24 (össztömeg)
                                       
                                       
                                          11,5
                                       
                                       
                                          10
                                       
                                    
                                          T3
                                       
                                       
                                          2 vagy 3
                                       
                                       
                                          0,6 (sajáttömeg)
                                       
                                       
                                          
                                              (1)
                                          
                                       
                                       
                                          
                                              (1)
                                          
                                       
                                    
                                          T4.3
                                       
                                       
                                          2, 3 vagy 4
                                       
                                       
                                          10 (össztömeg)
                                       
                                       
                                          
                                              (1)
                                          
                                       
                                       
                                          
                                              (1)
                                          
                                       
                                    
                        
            
                  2.
               
               
                  A traktor terhelési állapotától függetlenül, a mellső tengely kerekeire jutó terhelés nem lehet kisebb a traktor saját tömegének 20 %-ánál.
               
            
         (1)  A T3 és T4.3 kategóriába tartozó járművek esetében nem szükséges tengelyterhelési határértéket megállapítani, mivel azok definíciójukban korlátozva vannak a megengedett legnagyobb saját és össztömeg tekintetében.
   
   
      II. MELLÉKLET
      1.   A HÁTSÓ RENDSZÁMTÁBLA FELSZERELÉSI HELYÉNEK ALAKJA ÉS MÉRETEI
      
      A felszerelési helyek egy sík, vagy közel sík négyszögletű felületet képeznek, amelynek legalább a következő méretekkel kell rendelkeznie:
      
                  —
               
               
                  hosszúság: 255 vagy 520 mm,
               
            
                  —
               
               
                  szélesség: 165 vagy 120 mm.
               
            A választásnál figyelembe kell vennie a rendeltetési hely szerinti tagállamban hatályban lévő méreteket.
      2.   A FELSZERELÉSI HELYEK HELYZETE ÉS A RENDSZÁMTÁBLA FELSZERELÉSE
      
      A felszerelési helyeket úgy kell kialakítani, hogy a szakszerűen felszerelt rendszámtábla jellemzői a következők legyenek:
      2.1.   A rendszámtáblának a jármű szélességéhez viszonyított helyzete
      
      A rendszámtábla közepe nem helyezkedhet el jobbra a traktor szimmetriasíkjától.
      A rendszámtábla baloldali oldalsó éle nem helyezkedhet el balra a traktor szimmetriasíkjával párhuzamos, a traktor legszélesebb keresztmetszeti pontját érintő függőleges síktól.
      2.2.   A rendszámtáblának a traktor hossz-szimmetria síkjához viszonyított helyzete
      
      A rendszámtáblának függőlegesen vagy közel függőlegesen kell állnia a traktor szimmetriasíkjához viszonyítva.
      2.3.   A rendszámtáblának a függőlegeshez viszonyított helyzete
      
      A rendszámtáblának függőlegesen kell állnia; ettől való eltérés 5° eltérésig megengedett. Amennyiben a traktor alakja miatt szükséges, a rendszámtábla a függőlegeshez képest megdőlhet, mégpedig:
      
                  2.3.1.
               
               
                  legfeljebb 30°-kal, ha a rendszámmal ellátott oldal fölfelé hajlik feltéve, hogy a rendszámtábla felső széle és az úttest között a távolság nem nagyobb 1,2 méternél;
               
            
                  2.3.2.
               
               
                  legfeljebb 15°-kal, ha a rendszámmal ellátott oldal lefelé hajlik feltéve, hogy a rendszámtábla felső széle és az úttest között a távolság nem nagyobb 1,2 méternél.
               
            2.4.   A rendszámtábla távolsága az úttesttől
      
      A rendszámtábla alsó élének talaj feletti magassága nem lehet kevesebb, mint 0,3 méter; a rendszámtábla felső élének talaj feletti magassága nem lehet több, mint 4 méter.
      2.5.   A rendszámtábla úttesttől való távolságának meghatározása
      
      A 2.3. és 2.4. pontban meghatározott távolságokat üres traktornál kell mérni.
   
   
      III. MELLÉKLET
      
         FOLYÉKONYTÜZELŐANYAG-TARTÁLY
      
      
                  1.
               
               
                  A tüzelőanyag-tartályokat korrózióállóan kell előállítani. Meg kell felelniük a gyártó által kétszeres relatív üzemi nyomáson, de legalább 0,3 bar nyomáson elvégzett tömítettségi vizsgálatoknak. A fellépő túlnyomásnak, avagy az üzemi nyomást túllépő nyomásnak, erre alkalmas készülékek (nyílások, biztonsági szelepek és más hasonlók) révén automatikusan ki kell egyenlítődnie. A szellőző és a légtelenítő nyílásokat úgy kell megtervezni, hogy azok a tűzveszélytől védve legyenek. A tartály elzáró szerkezetén vagy a túlnyomás kiegyenlítésére szolgáló szerkezeteken keresztül teljesen felborult tartálynál sem folyhat ki a tüzelőanyag: a kicsöpögés megengedett.
               
            
                  2.
               
               
                  A tüzelőanyag-tartályokat úgy kell beépíteni, hogy az első, vagy hátsó ütközés hatásaitól védve legyenek; a tüzelőanyag-tartály közelében nem szabad éles sarkoknak, kiálló részeknek stb. lenniük.
                  A tüzelőanyag-ellátó csővezetéket és a betöltőnyílást a vezetőfülkén kívül eső helyre kell beépíteni.
               
            
   
      IV. MELLÉKLET
      
         PÓTSÚLYOK
      
      Amennyiben egyéb EK–típus–jóváhagyási követelmények teljesítése miatt a traktort pótsúlyokkal kell felszerelni, úgy azokat a traktor gyártója szállítja, a traktorra való felszerelés céljára, azokon megtalálható a gyártó védjegye, és a tömegük kg-ban, ±5 % pontossággal megadva. Az elülső pótsúlyokat, amelyeket gyakori le/felszerelésre terveztek, legalább 25 mm hosszúságú biztonsági réssel kell elhelyezni a szükséges rögzítőfogantyúk miatt. A pótsúlyok elhelyezésének olyannak kell lennie, hogy a véletlen leválást ne tegye lehetővé (például a traktor felborulásakor).
   
   
      V. MELLÉKLET
      
         HANGJELZŐ KÉSZÜLÉK
      
      1.   A hangjelzésre szolgáló készüléket el kell látni a gépjárművek hangjelző berendezéseire vonatkozó tagállami jogszabályok közelítéséről szóló, 1970. július 27-i 70/388/EGK tanácsi irányelvben (1) előírt EK-típus-jóváhagyási jellel.
      2.   A traktorba beszerelt hangjelző készülék tulajdonságai
      
      2.1.   Akusztikai vizsgálat
      Egy traktorba beszerelt hangjelző készülék tulajdonságainak a vizsgálatát, az adott típusú traktor típusjóváhagyása során a következők szerint kell végezni:
      
                  2.1.1.
               
               
                  A traktorra felszerelt hangjelző készülék hangnyomását 7 méter távolságban kell mérni szabad területen, lehetőleg sík felületen felállított traktor előtt, leállított motorral. A tényleges feszültségnek meg kell felelnie a 70/388/EGK irányelv I. mellékletének 1.2.1. pontja szerinti feszültségnek.
               
            
                  2.1.2.
               
               
                  A méréseket a Nemzetközi Elektrotechnikai Bizottság szabványának „A” súlyozó görbéje szerint kell végezni.
               
            
                  2.1.3.
               
               
                  A legnagyobb hangnyomás szintjét a talaj fölött 0,5 és 1,5 méter közti magasságban kell meghatározni.
               
            
                  2.1.4.
               
               
                  A hangnyomásszint legmagasabb értékének legalább 93 dB(A)-nek és legfeljebb 112 dB(A)-nek kell lennie.
               
            
         (1)  HL L 176., 1970.8.10., 12. o.
   
   
      VI. MELLÉKLET
      1.   MEGENGEDHETŐ ZAJSZINT
      
      1.1.   Határértékek
      
      Az ezen irányelv 1. cikkében említett traktoroknál a zajszint – amennyiben a mérés az e mellékletben megállapított körülmények közt történik – nem lépheti túl a következő értékeket:
      
                  —
               
               
                  89 dB(A): azon traktoroknál, amelyek saját tömege 1,5 tonnánál több,
               
            
                  —
               
               
                  85 dB(A): azon traktoroknál, amelyek saját tömege nem több 1,5 tonnánál.
               
            1.2.   Mérőkészülékek
      
      A traktorok által kibocsátott zaj mérését olyan hangerőmérő készülékkel kell végezni, amely megfelel a Nemzetközi Elektrotechnikai Bizottság 179-es publikációja, 1965-ös első kiadásában ismertetett típusnak.
      1.3.   Mérési feltételek
      
      A méréseket üres traktoron, szabad és kellően zajmentes környezetben kell végezni (úgy, hogy a zavaró zajok és szélzajok legalább mintegy 10 dB(A)-val legyenek gyöngébbek a mérendő zajnál).
      Mérési helyként megfelel például egy 50 m sugarú szabad felület, amelynek legalább 20 m-nél nagyobb sugarú középső része gyakorlatilag vízszintes, és beton, aszfalt vagy más hasonló anyagból készült bevonattal van borítva; nem lehet porhóval, porhanyós földdel vagy hamuval befedett, vagy magas fűvel benőtt.
      Az úttest burkolatát úgy kell kiképezni, hogy a jármű gumiköpenye ne keltsen mértéken felüli zajt. E feltétel csak a mozgó traktoron való zajmérésre érvényes.
      A méréseket tiszta időben és gyenge szélnél kell végezni. A megfigyelőn kívül, aki a mérőkészüléket leolvassa, senki sem tartózkodhat a traktor, vagy a mikrofon közelében, mivel nézők jelenléte a leolvasásokat jelentősen befolyásolhatja, különösen ha a traktor, vagy a mikrofon közelében tartózkodnak. Az erős mutatókilengéseket, amelyek nyilvánvalóan nincsenek összefüggésben az általános zajszinttel, a leolvasásnál nem kell tekintetbe venni.
      1.4.   Mérési módszer
      
      1.4.1.   A mozgásban lévő traktor zajának mérése (a típusjóváhagyáshoz)
      Legalább két mérést kell végezni a traktor mindkét oldalán. A mérőkészülék beállításához lehet előméréseket végezni, amelyeket azonban nem kell figyelembe venni.
      A mikrofont a talaj fölött 1,2 méter magasan és a traktor CC tengelyétől 7,5 méter távol kell felállítani; e távolságot az e tengelyre merőleges PP’ egyenesen kell mérni (1. ábra).
      A vizsgálati pályán mindig fel kell rajzolni 10–10 méterre a PP’ vonal előtt és mögött két, e vonallal párhuzamos AA’ és BB’ vonalat. A traktort egyenletes sebességgel, az alábbiakban meghatározott feltételekkel az AA’ vonalhoz kell vezetni. E pillanatban a gáz fojtószelepet amilyen gyorsan csak lehet, teljesen ki kell nyitni és ezen állásban kell tartani addig, amíg a traktor hátsó része (1) a BB’ vonalon át nem megy, amely után a gáz fojtószelepet – amilyen gyorsan csak lehet – újra be kell zárni.
      Mérési eredménynek az itt megállapított legnagyobb hangerő számít.
      1.4.1.1.   A sebességnek azon legnagyobb sebesség háromnegyedével kell egyenlőnek lennie, amely a legnagyobb sebességi fokozatban az úton elérhető.
      1.4.1.2.   Az eredmények kiértékelése
      1.4.1.2.1.   A mérőkészülék pontatlanságainak figyelembevétele érdekében mérési eredménynek a készülékről leolvasottak 1 dB(A)-val csökkentett értékét kell tekinteni.
      1.4.1.2.2.   A mérési eredmények akkor tekinthetők érvényesnek, ha a traktor ugyanazon oldalán végzett két egymás után következő mérés értéke közti eltérés a 2 dB(A)-t nem haladja meg.
      1.4.1.2.3.   Vizsgálati eredménynek a legmagasabb mért zajszintet kell tekinteni. Ha ezen érték legfeljebb 1 dB(A)-rel túllépi a vizsgált traktorcsoportra megengedhető legnagyobb zajszintet, úgy két további mérést kell végezni. E négy mérési eredményből háromnak az előírt határértékeken belül kell lennie.
      
         Mérési helyzetek mozgásban lévő traktoroknál
      
      
         
      1.4.2.   A zaj mérése álló helyzetben lévő traktoroknál (nem a típusjóváhagyáshoz, de meg kell határozni)
      1.4.2.1.   A hangerőmérő készülék felállítása
      A mérési pont a 2. ábrán megadott x pont, amely 7 méter távolságra van a traktor legközelebbi felületétől.
      A mikrofont az úttest fölött 1,2 méter magasan kell elhelyezni.
      1.4.2.2.   A mérések száma
      Legalább két mérést kell végezni.
      1.4.2.3.   A traktor üzemi állapota a vizsgálatnál
      A fordulatszám-szabályozó nélküli traktormotorokat azon fordulatszámon kell járatni, amely a gyártó által a legnagyobb teljesítményhez megadott fordulatszám háromnegyedének felel meg. A motor fordulatszámának mérését egy független készülékkel – például egy görgős fékpaddal és egy fordulatszámlálóval – kell végezni. Azon motorokat, amelyek fordulatszám-szabályozóval vannak ellátva, amelyek megakadályozzák, hogy a motor túllépje a legnagyobb teljesítménynek megfelelő fordulatszámot, a fordulatszám-szabályozó szerinti legnagyobb megengedhető fordulatszámra kell állítani.
      A mérések megkezdése előtt a motornak fel kell vennie a rendes üzemi hőmérsékletet.
      1.4.2.4.   Az eredmények kiértékelése
      A vizsgálati jelentésben az összes zajszint-leolvasást regisztrálni kell.
      Amennyiben lehetséges, úgy meg kell adni a motor teljesítményének kiszámítására felhasznált módszert is. A traktor terhelési állapotát szintén meg kell adni a vizsgálati jelentésben.
      A mérési eredmények akkor tekinthetők érvényesnek, ha a traktor ugyanazon oldalán egymás után végzett két mérés közti különbség nem haladja meg a 2 dB(A)-t.
      Mérési eredménynek a legnagyobb értéket kell tekinteni.
      
         Mérési helyzetek álló helyzetben lévő traktoroknál
      
      
         
      2.   KIPUFOGÓ BERENDEZÉS (HANGTOMPÍTÓ)
      
      2.1.   A kipufogás zaját csökkentő készülékkel (hangtompítóval) ellátott traktor esetében e 2. pont követelményeit kell teljesíteni. Ha a motor szívócsonkjaira levegőszűrőt szerelnek, amely ahhoz szükséges, hogy a megengedhető zajszint betartása biztosítva legyen, úgy e szűrő a hangtompító alkotórészének minősül és a jelen 2. pont előírásait e szűrőre is alkalmazni kell.
      A kipufogó csővezetéket úgy kell elhelyezni, hogy a kipufogógázok ne juthassanak be a vezetőfülkébe.
      2.2.   A kipufogó berendezés vázlatos ábrázolását a traktor típusbizonyítványához kell mellékelni.
      2.3.   A hangtompítót világosan olvasható és letörölhetetlen márka- és típusjellel kell ellátni.
      2.4.   A hangtompítók készítésénél csak akkor szabad abszorpciós szálas anyagokat használni, ha a következő feltételek teljesülnek:
      
                  2.4.1.
               
               
                  abszorpciós szálas anyagok nem helyezhetők el a hangtompító olyan belső tereiben, amelyen gáz áramlik keresztül;
               
            
                  2.4.2.
               
               
                  megfelelő szerkezetekkel biztosítani kell, hogy az abszorpciós szálas anyagok a hangtompító teljes használati ideje alatt helyükön maradjanak;
               
            
                  2.4.3.
               
               
                  az abszorpciós szálas anyagoknak addig a hőmérsékletig (°C) kell ellenállónak lenniük, amely legalább 20 %-kal nagyobb azon legnagyobb üzemi hőmérsékletnél, amely a hangtompítónak azon a részén felléphet, ahol abszorpciós szálas anyagok vannak.
               
            
         (1)  A pótkocsis traktoroknál a BB’ vonalon való áthaladásnál a pótkocsit nem kell figyelembe venni.
   
   
      VII. MELLÉKLET
      A.   RÉSZ
      
         A hatályon kívül helyezett irányelv és annak módosításai
      
      
         (lásd a 6. cikket)
      
      
                  A Tanács 74/151/EGK irányelve
                  (HL L 84., 1974.3.28., 25. o.)
               
               
                   
               
            
                  A Tanács 82/890/EGK irányelve
                  (HL L 378., 1982.12.31., 45. o.)
               
               
                  Kizárólag az 1. cikk (1) bekezdésében a 74/151/EGK irányelvre tett hivatkozások tekintetében
               
            
                  A Bizottság 88/410/EGK irányelve
                  (HL L 200., 1988.7.26., 27. o.)
               
               
                   
               
            
                  Az Európai Parlament és a Tanács 97/54/EK irányelve
                  (HL L 277., 1997.10.10., 24. o.)
               
               
                  Kizárólag az 1. cikk első francia bekezdésében a 74/151/EGK irányelvre tett hivatkozások tekintetében
               
            
                  A Bizottság 98/38/EK irányelve
                  (HL L 170., 1998.6.16., 13. o.)
               
               
                   
               
            
                  A Bizottság 2006/26/EK irányelve
                  (HL L 65., 2006.3.7., 22. o.)
               
               
                  Kizárólag az 1. cikk
               
            B.   RÉSZ
      
         A nemzeti jogba való átültetésre és alkalmazásra előírt határidők listája
      
      
         (lásd a 6. cikket)
      
      
                  Irányelv
               
               
                  Átültetés határideje
               
               
                  Alkalmazás napja
               
            
                  74/151/EGK
               
               
                  1975. szeptember 8.
               
               
                  —
               
            
                  82/890/EGK
               
               
                  1984. június 22.
               
               
                  —
               
            
                  88/410/EGK
               
               
                  1988. szeptember 30. (1)
                  
               
               
                  —
               
            
                  97/54/EK
               
               
                  1998. szeptember 22.
               
               
                  1998. szeptember 23.
               
            
                  98/38/EK
               
               
                  1999. április 30. (2)
                  
               
               
                  —
               
            
                  2006/26/EK
               
               
                  2006. december 31. (3)
                  
               
               
                  —
               
            
         (1)  Összhangban a 88/410/EGK irányelv 2. cikkével:
      
         „(1)   1988. október 1-jétől a tagállamok:
         
                     —
                  
                  
                     nem tagadhatják meg valamely traktortípus tekintetében az EGK-típusjóváhagyás megadását, a 74/150/EGK irányelv 10. cikke (1) bekezdésének utolsó francia bekezdésében említett okirat kiállítását vagy a nemzeti típusjóváhagyás megadását, illetve
                  
               
                     —
                  
                  
                     nem tilthatják meg a traktorok első forgalomba helyezését,
                  
               ha a folyékonytüzelőanyag-tartályok, a pótsúlyok és a megengedhető zajszintek e traktortípusnál vagy traktoroknál eleget tesznek ezen irányelv rendelkezéseinek.
         (2)   1989. október 1-jétől a tagállamok:
         
                     —
                  
                  
                     nem állíthatják ki a 74/150/EGK irányelv 10. cikke (1) bekezdésének utolsó francia bekezdésében említett okiratot egy olyan traktortípusra, amelynek folyékonytüzelőanyag-tartályai, pótsúlyai és megengedhető zajszintjei nem tesznek eleget ezen irányelv rendelkezéseinek,
                  
               
                     —
                  
                  
                     megtagadhatják a nemzeti típusjóváhagyás megadását egy olyan traktortípus tekintetében, amelynek tüzelőanyag-tartályai, pótsúlyai és megengedhető zajszintjei nem tesznek eleget ezen irányelv rendelkezéseinek.”
                  
               
      
         (2)  Összhangban a 98/38/EK irányelv 2. cikkével:
      
         „(1)   1999. május 1-jétől a tagállamok:
         
                     —
                  
                  
                     nem tagadhatják meg valamely traktortípus tekintetében az EK-típusjóváhagyás megadását, a 74/150/EGK irányelv 10. cikke (1) bekezdésének utolsó francia bekezdésében említett okirat kiállítását vagy a nemzeti típusjóváhagyás megadását, illetve
                  
               
                     —
                  
                  
                     nem tilthatják meg a traktorok első forgalomba helyezését,
                  
               amennyiben e traktorok megfelelnek az ezen irányelvvel módosított 74/151/EGK irányelv előírásainak.
         (2)   1999. október 1-jétől a tagállamok:
         
                     —
                  
                  
                     nem állíthatják ki a 74/150/EGK irányelv 10. cikke (1) bekezdésének utolsó francia bekezdésében említett okiratot egy olyan traktortípusra, amely nem felel meg az ezen irányelvvel módosított 74/151/EGK irányelv előírásainak,
                  
               
                     —
                  
                  
                     megtagadhatják a nemzeti típusjóváhagyás megadását valamely traktortípus tekintetében, amennyiben az nem felel meg az ezen irányelvvel módosított 74/151/EGK irányelv előírásainak.”
                  
               
      
         (3)  Összhangban a 2006/26/EK irányelv 5. cikkével:
      
         „(1)   2007. január 1-jei hatállyal azokkal a járművekkel kapcsolatban, amelyek megfelelnek az ezen irányelvvel módosított 74/151/EGK, 78/933/EGK, 77/311/EGK és 89/173/EGK irányelvben megállapított előírásoknak, az érintett irányelv tárgyával kapcsolatos okok alapján a tagállamok:
         
                     a)
                  
                  
                     nem utasíthatják el EK-típusjóváhagyás vagy nemzeti típusjóváhagyás kiadását;
                  
               
                     b)
                  
                  
                     nem tilthatják meg ilyen járművek nyilvántartásba vételét, értékesítését vagy forgalomba helyezését.
                  
               (2)   2007. július 1-jei hatállyal azokkal a járművekkel kapcsolatban, amelyek nem felelnek meg az ezen irányelvvel módosított 74/151/EGK, 78/933/EGK, 77/311/EGK és 89/173/EGK irányelvben megállapított előírásoknak, az érintett irányelv tárgyával kapcsolatos okok alapján a tagállamok:
         
                     a)
                  
                  
                     nem adnak ki további EK-típusjóváhagyást;
                  
               
                     b)
                  
                  
                     megtagadhatják a nemzeti típusjóváhagyás megadását.
                  
               (3)   2009. július 1-jei hatállyal azokkal a járművekkel kapcsolatban, amelyek nem felelnek meg az ezen irányelvvel módosított 74/151/EGK, 78/933/EGK, 77/311/EGK és 89/173/EGK irányelvben megállapított előírásoknak, az érintett irányelv tárgyával kapcsolatos okok alapján a tagállamoknak:
         
                     a)
                  
                  
                     a 2003/37/EK irányelv rendelkezéseivel összhangban, a 7. cikk (1) bekezdésének alkalmazásában az ilyen új járművekhez kiadott megfelelőségi igazolásokat érvényüket vesztettnek kell tekinteniük;
                  
               
                     b)
                  
                  
                     megtagadhatják az ilyen új járművek nyilvántartásba vételét, értékesítését vagy forgalomba helyezését.”
                  
               
   
   
      VIII. MELLÉKLET
      
         Megfelelési táblázat
      
      
                  74/151/EGK irányelv
               
               
                  2006/26/EK irányelv
               
               
                  Ez az irányelv
               
            
                  1. cikk
               
               
                   
               
               
                  1. cikk
               
            
                  2. cikk, (1) bekezdés
               
               
                   
               
               
                  2. cikk, (1) bekezdés
               
            
                   
               
               
                  5. cikk, (2) bekezdés
               
               
                  2. cikk, (2) bekezdés
               
            
                   
               
               
                  5. cikk, (3) bekezdés
               
               
                  2. cikk, (3) bekezdés
               
            
                  3. cikk
               
               
                   
               
               
                  3. cikk
               
            
                  4. cikk
               
               
                   
               
               
                  5. cikk
               
            
                  5. cikk, (1) bekezdés
               
               
                   
               
               
                  —
               
            
                  5. cikk, (2) bekezdés
               
               
                   
               
               
                  5. cikk
               
            
                  —
               
               
                   
               
               
                  6. cikk
               
            
                  —
               
               
                   
               
               
                  7. cikk
               
            
                  6. cikk
               
               
                   
               
               
                  8. cikk
               
            
                  I–VI. melléklet
               
               
                   
               
               
                  I–VI. melléklet
               
            
                  —
               
               
                   
               
               
                  
                     VII. melléklet
                  
               
            
                  —
               
               
                   
               
               
                  
                     VIII. melléklet